حبیب بینک لمیٹڈ

حبیب بینک لمیٹڈ (مخفف: ایچ بی ایل) ( مختصراً HBL) پاکستانی بین الاقوامی بینک ہے جیہڑا پاکستان دا سب توں وݙا بینک ہے جیندا صدر دفتر حبیب بینک پلازہ، کراچی اچ واقع ہے۔ 
حبیب گھراݨے دے ذریعے 1941ء اچ قائم کیتا ڳیا، HBL پاکستان دا سب توں قدیم، سب توں وݙا تے پہلا تجارتی بینک ہے۔ 1951ء اچ ایں نے کولمبو، سری لنکا اچ اپݨی پہلی بیرون ملک شاخ کھولی۔ 1972ء اچ بینک نے اپݨا صدر دفتر حبیب بینک پلازہ وچ منتقل کر ݙتا جیہڑا اوں وقت جنوبی ایشیا دی سب توں اچی عمارت بݨ ڳئی۔ حکومت نے 1974ء اچ بینک کوں قومیا گھدا تے 2004ء اچ ایندی نجکاری کیتی۔ ایہ پاکستان دا نجی شعبے دا سب توں وݙا بینک ہے، جیندے 1700 توں زیادہ شاخاں تے 2000 توں زیادہ اے ٹی ایم ہن۔ HBL دے شاخاں غیر ملکی زر مبادلہ دا تبادلہ وی کریندن۔
2021ء تک HBL دے 21,703 مستقل ملازمین تے 114 عارضی حیثیت نال ہن۔

حوالے